Artpop

Artpop (בעברית: אומנות פופ, מעוצב: ARTPOP) הוא אלבום האולפן הרביעי של הזמרת-יוצרת האמריקאית ליידי גאגא. האלבום יצא לאור ב-6 בנובמבר 2013, על ידי חברת התקליטים אינטרסקופ רקורדס. גאגא החלה לעבוד על האלבום בשנת 2011, זמן קצר לאחר השקת אלבומה השלישי, Born This Way. העבודה על האלבום נמשכה עד 2013, בעוד שהיא עצמה התאוששה מהניתוח שעברה לאחר פציעתה בסיבוב ההופעות השלישי שלה, "Born This Way Ball". היא תיארה את האלבום כ-"חגיגה ומסע מוזיקלי פואטי וחיפוש של תופעה". בכתיבת והפקת האלבום היא עבדה עם המפיק האמריקאי-צרפתי רד וואן והדי ג'יי ווייט שאדו והמוזיקאי הגרמני זד. מילולית, האלבום מדבר על השקפותיה האישיות על תהילה, מין, סמים, מגדר, והעצמה עצמית עם הפניות מהמיתולוגיה היוונית והרומית. הוצאתו של האלבום קרתה יומיים לפני יציאת סיבוב הופעות השיווקי של גאגא, "ArtRave" שנמשך בין ה-10 בנובמבר עד 13 במאי. ביציאתו, האלבום קיבל ביקורות מעורבות ממבקרי מוזיקה אך זכה להצלחה מסחרית והופיע במקום הראשון במצעד הבילבורד 200 בארצות הברית עם מכירות של 258,000 עותקים בשבוע הראשון לצאתו והפך לאלבום השני ברציפות של גאגא שהגיע לפסגת המצעד. כמו כן, הוא האלבום התשיעי הנמכר ביותר בשנת 2013 עם כ-2.3 מיליון עותקים ונכון ליולי 2014 מכר מעל ל-2.5 מיליון עותקים בעולם. ב-12 באוגוסט 2013, "Applause" הופץ בתור הסינגל המוביל מהאלבום ושהה בעשירייה הראשונה ביותר מ-30 מדינות ברחבי העולם, כאשר הבולט מתוכם הוא מצעד הבילבורד הוט 100 בארצות הברית שהגיע בו למיקום ה-4. הסינגל השני, "Do what U want" יצא לאור ב-21 באוקטובר והגיע למקום הראשון בהונגריה, יוון, ופורטוגל ונכנס ל-20 המובילים במצעד הבילבורד הוט 100 במקום ה-13. זמן קצר לאחר צאת האלבום יצאו הסינגלים השיווקים, "Venus" ו-"Dope" שהגיעו למקומות הראשונים בספרד והונגריה. הסינגל השלישי והאחרון, "G.U.Y." יצא ב-28 במרץ 2014. בניגוד לסינגלים הקודמים השיר לא זכה להצלחה והגיע למקום ה-76 בארצות הברית. גאגא קידמה את "Artpop" עם הופעתה בטקס פרסי הווידאו קליפים של MTV אותו פתחה עם הסינגל המוביל וביצעה אותו גם בתוכנית בוקר טוב אמריקה ובטקס פרסי המוזיקה האמריקאית הופיעה עם "Do What U Want", בשיתוף אר. קלי ובתוכנית המציאות של ארצות הברית, "The X Factor" עם כריסטינה אגילרה. באותה תקופה יצא לסיבוב ההופעות הרביעי שלה,"ArtRave: The Artpop Ball" שנמשך מ-4 במאי 2014 עד ל-24 בנובמבר וכלל כ-79 הופעות עם 83 מיליון הכנסות בסיימו. הוא הוכתר כמסע ההופעות השביעי המרוויח ביותר לשנת 2014. ליידי גאגא זכתה בהמון פרסי מוזיקה ב-VMA 2013 ועקפה זמרות ולהקות כמו מיילי סיירוס, קאשה, בריטני ספירס, 1 דיירקשן, ביונסה, לנה דל ריי, מדונה, מארון 5 ואדל. אבל ליידי גאגא גם הצליחה לקדם זמרות כמו טיילור סוויפט, כריסטינה אגילרה, ניקי מינאז', אלכסיה קייט, ג'נט ג'קסון וגם את זמרת הפופרוק ופאנק של שנות האלפיים הידועה בשם הבמה שלה "P!NK". בשנת 2015 ליידי גאגא הופיעה באירוע התרמה לתשושי נפש ובעלי מוגבליות פיזיות קשות. במופע היא לבשה שמלה לבנה, שרה וניגנה את שיר שלה "DOPE" בשידור חיי בערוצי החדשות. פיתוחו של Artpop החל זמן קצר לאחר יציאתו של "Born This Way" ב-2011. שנה לאחר מכן, מושגי האלבום "החלו לפרוח" כאשר שיתפה גאגא פעולה יחד עם המפיקים פרננדו גאריביי ו-"DJ White Shadow" לצד סבב ההופעות "Born This Way Ball". עד חודש מאי 2012, האלבום קיבל צורה מוגדרת והמנהל וינסנט הרברט ששיתף פעולה בהפקתו הבטיח כי "היו שיאים מטורפים ונהדרים".בראיון ל-MTV ב-2013 גאגא אמרה כי "יצרתי את האלבום כדי לשקף דמוי של לילה במועדון, כשאתה מקשיב לו הוא באמת זורם יפה וגורם להרגשה מהנה לך ולחברים שלך להיכנס לתוכו". באותה תקופה, החלה להציג שירים בפני חברת התקליטים שלה וקיוותה לחשוף את כותרת האלבום עד חודש ספטמבר, מאוחר יותר אמרה כי Artpop היה ל-"מאמץ האמיתי שלה" ושהוא משקף את "ביטחונה המוגבר בהשוואה לאלבומיה הקודמים". גאגא גייסה את האמן ג'ף קונס לכתיבת האלבום בתחילת שנת 2013, כאשר השניים נפגשו בעבר באירוע אופנה במוזיאון המטרופוליטן לאמנות שלוש שנים קודם לכן, בו הופיעה גאגא. לדברי קונס, "היא פשוט תפסה אותי ונתנה לי חיבוק גדול סביב המותניים שלי" עליו השיבה, "אתה יודע ג'ף, הייתי מעריצה שלך, וכשהייתי ילדה שטיילה בסנטרל פארק הייתי מדברת עם חברי על עבודתך". בעקבות ניתוח יריכה בפברואר 2013 נאלצה גאגא לצאת להפסקת של חצי שנה במהלכה למדה ספרות איטלקית ומוזיקה יחד עם היצירה שלה, "Haus of Gaga". תקופה זו אפשרה לה לבחון ולשפר את כיוון היצירתיות שלה שאותו תיארה כ-"תהליך מבט מוקפד" והוסיפה "אני חייבת להביט בעבודה לפרקי זמן כדי שהיא תהיה טובה, עם הניתוח רעיונותי קיבלו את התחושה הנפלאה הזו שאמרה לי כי זה הרגע המתאים". גאגא תיארה את האלבום כ-"חגיגה ומסע מוזיקלי פיוטי שמפגין חוסר בגרות ואחריות", בניגוד להמנון ואופיו האפל של "Born This Way". בראיון באוגוסט 2013 אמרה למגזין V שהיא עברה "חוויה קוסמטית עם מילים" כשהיא בוחנת שמות פוטנציאליים לאלבום. תחילה, חשבה על שמות מועדפים כמו "פופארט", אך כאשר הטילה ספק בהשלכות התרבותיות של המילים ובאבולוציה של הכותרת לאחר השחרור, היא מצאה במהרה שם חלופי שהפך ל-"Artpop". באלבום זה, גאגא מנסה להחדיר פגיעות ליצירתה, ציורם של הולדת האלה ונוס מהמיתולוגיה הרומית של האמן פיירו וסנדרו בוטיצ'לי צוטט כמוזות החזון היצירתי שלה. היא הודתה כי הייתה מודעת לעצמה יותר ויותר בשיאו של "Born This Way" וכשנשאלה על ההחלטה לחדד את דמותה היא הגיבה בכך שאמרה, "עבור ARTPOP אני בהסבר המטפורי ביותר, עמדתי מול מראה והורדתי את הפאה, הורדתי את האיפור ופתחתי את רוכסן התלבושת ושמתי מטפחת שחורה על ראשי וכיסיתי את גופי בתוך בגד שחור ואני הסתכלתי במראה ואמרתי, "בסדר עכשיו את צריכה להראות להם שאת יכולה להיות מבריקה ויפה גם בלי כל זה" וזה כל מה שבו עוסק האלבום. מכיוון שידעתי שאם אני רוצה לגדול, אם אני באמת רוצה לחדש מבפנים, אני צריך לעשות משהו שכמעט בלתי אפשרי עבורי". — גאגא מדברת על האלבום בראיון נושאי האלבום סובבים בעיקר סביב תהילה, מין, והעצמה, תוך בחינה קצרה של תפקידי מגדר ומריחואנה עם הפניות כוללות מהמיתולוגיה היוונית והרומית, נגן ג'אז קלאסי ומוזיקה אלקטרונית ושימוש בפסנתר בצורה בלתי פוסקת. ספנסר קורנהאבר מאטלנטיק ראה באלבום "תשוקה גשמית והיבט של הרעיון הרחב יותר של החזקת רצון לתשומת לב". ג'ון אייזלווד ממגזין לונדון איבנינג סטנדרד הציע שירים כמו "Do What U Want" ו-"Dope" להדגיש את נטיותיה הכנועות בסקרנותה של גאגא ככותבת שירים. ג'ייסון ליפשוץ ממגזין הבילבורד העיר כי האלבום "באופן טבעי" מקיים את "שאיפתה מרחיקת הלכת" לחשוב מחדש על 'אלבום הפופ' כישות", ואילו ג'רי שיבר מהעיתון ארצות הברית כיום אמר כי צפה במילים כדי "לחזות למעללים של צפירה סקסית מועצמת הנאבקת בתהילה", דבר שציפה מגאגא. ג'ון פארלס מהעיתון ניו יורק טיימס טען כי "עם Artpop, גאגא חזרה ואמרה את הצורך שלה באהבת המעריצים שלה והכריזה על הציר החדש שלה ליישר קו עם עולם האמנות הוויזואלי". גאגא הלחינה והפיקה את כל שירי האלבום, ועבדה יחד עם המפיקים, "DJ White Shadow", זד, ומדון. בראיון ל-MTV סיפר "White Shadow" כי "גאגא שלחה לי הודעה פחות משבוע לאחר צאת אלבומה הקודם, Born This Way, ואמרה לי שכבר "היה לה את השם והקונספט הכללי לתקליט". בראיון נוסף שלו למגזין הרולינג סטון סיפר על תהליך המשך עבודתם, "רק ניסיתי להכין משהו שדחף מעט את צורת החשיבה של אנשים... משהו קצת מחוץ לנורמה כדי לגרום לאנשים לחשוב על אפשרויות... גאגא כתבה את האלבום הזה כשטיילנו ברחבי העולם בשנתיים האחרונות, וכתבנו כל כך הרבה שירים ביחד". הוא גם נזכר כי "באחת הפעמים נשארנו ערים בערך 20 שעות עד לסיום הפקת שיר. אנחנו אף פעם לא עובדים על שיר אחד ומסיימים אותו וממשיכים הלאה. כולם עובדים על סיבוב מחדש עוד ממש באותו יום כאילו בו נצטרך לשלוח אותו לאינטרסקופ". גאגא שיתפה פעולה עם המפיק זד במהלך סיבוב ההופעות "Born This Way Ball", אשר בעבר הפיק רמיקס לשירה, "Marry the Night" ועבד איתה על אלבום הרמיקס השני שלה, Born This Way: The Remix. זד אמר לחדשות MTV כי "שניהם לא אוהבים משהו יותר מאשר לעשות מוזיקה חדשה", "אז זה היה די טבעי עבורנו לעבוד על מוזיקה בלבד". מאוחר יותר אמר כי הוא מתקשה להשלים את הפקת האלבום בשל לוחות הזמנים העמוסים שלהם וכי עבודתם התקדמה בעיקר בזמן תקופת "Born This Way Ball". המפיק מדון אמר על עבודתו באלבום כי "זו הייתה החוויה הראשונה שלי בשיתוף פעולה עם זמר פנים אל פנים, תמיד רציתי לעבוד עם אמני פופ והמקום הראשון ברשימה שלי היה ליידי גאגא, אזכשהייתה לי את ההזמנות לעשות זאת, מאוד התרגשתי". גאגא שיבחה את כישורי הפקתו של מדון ואמרה "הוא כל כך מדהים, יש לו הבנה כל כך גדולה במוזיקה בגיל כל כך צעיר... הוא כל כך מזכיר לי את עצמי. הוא אובססיבי, אובססיבי כל כך כלפי מוזיקה". האלבום מציג את עבודתה הראשונה של גאגא עם המוזיקאי ויל.איי.אם איתו עבדה על הפקת השיר "!Fashion" בעודה אומרת כי הם מנסים לעבוד יחד כבר במשך שנים, אך שניהם מאוד "בררנים" וחיכו לשיר ולרגע הנכון לשיתוף פעולה. באמצע שנת 2013, גאגא יצרה קשר עם הראפרים, T.I., טו שורט, וטוויסטה כדי להקליט שירים חדשים שלאחר מכן נחשף כי הם משתתפים בשיר "Jewels n 'Drugs" מתוך האלבום. במהלך ראיון ל-MTV אישרו כי הם הקליטו את פסוקיהם בנפרד, בעיקר בגלל עומס בזמנים. טוויסטה הסבירה כי גאגא רצתה "להרכיב אווירה של אמנים" על מנת "לתפוס את המהות" של מה שהיא רוצה לעשות עם השיר. בנוסף, גאגא עבדה עם הראפרית אזיליה בנקס ביצירת שני שירים שכותרתם, "Red Flame" ו-"Ratchet" אך מעולם לא פורסמו מאחר ששיתוף פעולתן הסתיים בסכסוך. "DJ White Shadow" אמר בראיון שבזמן שעבד על "Do What U Want" עם גאגא במהלך המופעים באירופה כחלק מהסבב, "Born This Way Ball", הוא העלה את הרעיון להפגיש את גאגא ואת אר. קלי בשיר, בעודו אומר כי "נראה לי הגיוני להפגיש שני גאונים בשיר אחד". קלי אמר בראיון למגזין הבילבורד כי הוא נהנה מתהליך הקלטת השירים בזכות המקצועיות של גאגא. במסיבת עיתונאים שנערכה ביפן בשנת 2013, נשאלה גאגא מדוע היא עובדת יחד עם קלי, בעודה מגנה על שיתוף הפעולה בכך שאמרה, "ר 'קלי ואני כתבו עלינו לפעמים דברים מאוד לא נכונים, כך שבאופן מסוים זה היה הקשר בינינו". עם זאת, לאחר שידור הסרט התיעודי "Surviving R. Kelly" שיצא בינואר 2019, אשר פירט את ההאשמות בנושא התעללותו המינית של קלי נגד מספר נשים, גאגא פרסמה התנצלות על עבודתה יחד איתו ואמרה כי חשיבתה "מעוותת במפורש" וכי היה לה "שיקול דעת לקוי" באותה תקופה. לאחר מכן השיר הוסר מכל גרסאותיו באינטרנט ועותקי האלבום. Artpop תואר כאלבום המושפע מז'אנרים של סינת'פופ, טכנו, דיסקו רוק, ו-"EDM" על ידי מגזין בילבורד. התדמית האלקטרונית שלו הותאמה בתחילתו ל-"Born This Way". סאל סינקאמאני ממגזין "Slant" טען שגאגא "ממשיכה להיות סטודנטית של מדונה כאשר היא משקפת וידויים של אלבומה "Confessions on a Dance Floor" עם שירים כגון "Applause" ו-"Fashion!".אדם מרקוביץ, בביקורתו למגזין האינטרנאינטמט וויקלי אמר כי "מרבית השירים של האלבום ישתלבו מאוד עם שיריהם של "The Fame" ו-"Born This Way". הלן בראון מהדיילי טלגרף "נרתעה" מההאזנה לאלבום ואמרה כי "זה מרגיש כמו לשוטט שיכור במועדון עצום ומבוך, ולהציץ לסדרה מבוישת של חדרים חשוכים. בה היא מנסה להתייחס לז'אנרים מוזיקליים שונים כאילו היו כובעים בהתייחס לנוף הצליל העמוס של האלבום. בן קלי מ-"Attitude" תיאר את האלבום כ-"אודיסיאה בלתי פוסקת של צלילים אלקטרוניים המנוקבת על ידי נימוקים מלודיים חזקים". האלבום מתחיל בשיר "Aura", המושפע מסגנון המזרח התיכון ונפתח בגיטרות בסגנון מערבי בקול מעוות של גאגא ו-"צחוק מטורף" כאשר היא נשמעת שואלת "האם תרצה לראות את הילדה אשר חיה מאחורי ההילה?, בראיון אמרה כי השיר מבטא את תחושתה שמאחר והיא לובשת תחפושות רבות אותן תיארה כ-"אופנה חזותית" זה לא אומר כי היא ריקה מתוכן, "הרעלות" שלה הן אלו שמגנות על היצירתיות שלה, וההילה שלה היא הדרך איתה היא מתמודדת עם ה-"שיגעון" שלה. השיר השני, "Venus" מציין את ונוס אלת האהבה הרומית, כוכב הלכת, והקשרה המיני של המילה. שהו שיר סינת'פופ ודאנס-פופ הכולל אלמנטים של מוזיקת דיסקו משנות השמונים, גאגא אמרה כי הוא מדבר על "מציאת אמונה במקומות אחרים, מעבר אליהם, וגם על יחסי מין בדרך מיתולוגית". "G.U.Y" (ראשי תיבות של נקבה מתחתיך) הוא שיר R&B ומוזיקת האוס שתואר כ-"צפירת ריקודים מצטמררת שעושה את ההבחנה בין שוויון בין המינים לרצון הגשמה מינית". השיר כולל את נושא הפמיניזם אותו תיארה כ-"להרגיש נוח מתחת, מפני שאת חזקה מספיק כדי לדעת שאת לא צריכה להיות בראש בשביל לדעת שאת שווה את זה". השיר הרביעי, "Sexxx Dreams" מושפע מז'אנר הסינת'פופ בהשראת הזמר פרינס. מילותיו מדברות על מפגש מיני עם מאהב שחברו נעלם בסוף השבוע. השיר החמישי, "Jewels n 'Drugs", הוא בסגנון היפ הופ המדבר על "סיפור על התמכרות לתהילה". השיר הבא, "Manicure" (מעוצב כ-"MANiCURE") הטקסטים המעורפלים שלו הם "הכרת תודה להטבות שטחיות", ומדברים על התחדשות פיזית ורוחנית לפני "ההכנה ליציאת תפיסת גבר או אישה". "Do What U Want" הוא שיר אלקטרופופ ו-R&B בהשראת שנות השמונים ומוזיקה אלקטרונית. במילותיו ניתן לשמוע את המשפטים, "עשה מה שאתה רוצה, מה שאתה רוצה עם הגוף שלי, תעשה מה שאתה רוצה, מה שאתה רוצה עם הגוף שלי, כתוב מה שאתה רוצה, אמור מה שאתה רוצה עליי, אם אתה תוהה, דע שאני לא מצטערת". מילות השיר מייצגות נושאים של כניעות מינית. "Artpop" הנושא את כותרת האלבום, הושווה לשירה של סלינה גומז משנת 2011 "Love You like a Love Song" ולסינגל "Can't" של הזמרת קיילי מינוג משנת 2001. מילותיו מדברות על "הסובייקטיביות של האמנות", ומתארות את גאגא אומרת לקהל שהיא "אמנית שיוצרת לטובת הבריאה". גאגא הסבירה שהמילים הן מטאפורה על אהבה. "Swine" הוא שיר רוק אנד רול קל בליווי צרחות המשוואה את אופיו של מאהב לחזיר. בראיון אמרה כי "השיר מדבר על מערכות יחסים מאוד אישיות אשר עברה ועל מספר חוויות מינית מטרידות ומאתגרות שנתקלה בהן במהלך ראשית חייה", בכך ניתן לראות רמיזה על כך שנאנסה בגיל 19 על ידי מפיק המבוגר ממנה ב-20 שנה. השיר העשירי הוא "Donatella", אותו כינתה "המנון למנודים" והכרת תודה לחברתה המעצבת דונטלה ורסאצ'ה. גאגא תיארה אותו כ-"שיר פופ מהנה ומשוגע להפליא, המדבר על היותך אישה חסרת פחד שגאה בעצמה". "!Fashion" הוא שיר דאנס בהשפעת פאנק המציג את אהבתה של גאגא לבגדי הוט קוטור, מילותיו מדברות על "היכולת להתחפש ולהרגיש כאילו אתה הבעלים של העולם". הופעתה בשיר הושוואה לזו של הזמר דייוויד בואי. "Mary Jane Holland" הוא שיר דאנס וסינת'פופ המדבר על שימוש במריחואנה ועל "בילוי נהדר". גאגא השתמשה בשם השיר כאלטר אגו שלה כאשר היא "מסוממת" יחד עם חבריה באמסטרדם, בו תיארה את העישון כמה שעזר לה להוריד את הלחץ בלהיות מפורסמת וגרם לה להרגיש שהיא "מוסגלת להיות כל מה שהיא רוצה". השיר ה-13, "Dope" מלווה בניגון פסנתר. לדברי גאגא, הוא החלק העצוב בשיר הקודם "Mary Jane Holland". לאחר שהיא פיתחה התמכרות למריחואנה והשתמשה בה כמנגנון התמודדות לחרדה, מה שהוביל אותה בסופו של דבר לתחושות פרנואידיות, והוסיפה כי השיר מבקש סליחה בפני כל מי שנאלץ להתמודד איתה במצבים אלו. "Gypsy" הוא שיר אירופופ ואלקטרופופ עם השפעות רוק. היא תיארה אותו כ-"מי שמטייל בעולם והבדידות קשורה אליו". השיר מציג את מעריציה של גאגא כאנשים שאיתם היא מרגישה בבית, ולכן איננה מרגישה לבד במסעותיה ממדינה למדינה. השיר האחרון של האלבום, "Applause" המושפע מז'אנרים כגון אלקטרופופ ויורודאנס, מדבר לדברי גאגא על ההבדל בין אמן לסלבריטאי, בעודה אומרת כי "אני חיה בשביל מחיאות הכפיים, אבל אני לא חיה בשביל תשומת הלב שאנשים מביאים לך רק כי את מפורסמת, אני חיה על כך שבכל הופעה שלי הקהל מוחה כפיים עבורי כי הם אוהבים אותה". באוגוסט 2012, לאחר ששיתפה תמונה שלה עם הקעקוע בשם "ARTPOP" גאגא הודיעה ברשתות החברתיות שלה כי האלבום יקרא בשמו, "Artpop". האלבום היה אמור לצאת במקור בתחילת 2013, אך נדחה ללא הגבלת זמן לאחר שגאגא פיתחה דלקת סינוביטיס וקרע בירכה שדרש תיקון כירורגי והביא לכך שחלק מתאריכי סבב ההופעות "Born This Way Ball". ביולי 2013 אישרה גאגא כי Artpop יצא ב-11 בנובמבר 2013 בארצות הברית. ההזמנה המוקדמת של האלבום הייתה אמורה להתחיל ב-1 בספטמבר 2013, אך הועברה ל-19 באוגוסט 2013 "בגלל ציפייה ציבורית". מאוחר יותר הוקדמה ל-12 באוגוסט ובמקביל לשחרורו המוקדם של "Applause". גאגא תכננה להוציא גם מספר מהשירים שלא העלו באלבום בהם "Brooklyn Nights" אשר עבדה עליהם זמן רב אם כי תוכנית זו נותרה בלתי ממומשת. ב־7 באוקטובר 2013 גאגא חשפה את עטיפת האלבום של Artpop בשלטי חוצות של בילבורד ברחבי העולם אשר נוצר על ידי האמן ג'ף קונס, שכללה פסל עירום של גאגא עם כדור כחול אשר מכסה אותה מלפניה. הרקע מורכב מעבודות אמנות הכוללות את לידת האלה ונוס, אשר היוו השראה לקליפ "Applause" ולביצוע הופעת פרסי הווידאו קליפים של MTV לשנת 2013 עם השיר. קונס הסביר ל-MTV את משמעות העטיפה: "עם הכריכה רציתי שיהיה שם את גאגא כפסל, כסוג תלת־ממדי של צורה ועם הכדור, כי הכדור באמת הופך להיות סוג של סמל לכל דבר - והיבט זה של השתקפות שכאשר אתה נתקל במשהו כמו כדור מביט, זה מאשר אותך, זה מאשר את קיומך ואז מתוך האישור הזה, אתה מתחיל לרצות יותר. יש התעלות שמתרחשת ובסופו של דבר היא באמת מובילה אותך לכל דבר. אז ההיבט הזה שם. אבל לא רציתי את גאגא שם מבודדת, אז ברקע יש את "אפולו ודפנה" של ג'ובאני לורנצו ברניני - וזו העבודה שבה אפולו רודף אחרי דפנה והיא הופכת לעץ. וכך יש רק הצצות על דפנה פנים ושל אפולו. אפולו הוא אל המוזיקה ובכל פעם שאפולו היה מבצע מוזיקה הוא היה מתעלה, הוא היה משתנה וישותו הייתה הופכת נשית יותר. וזו ההתעלות שאתה יכול לחוות דרך אמנות וחיים. ההוויה שלך יכולה לשנות מגדר, האפשרויות שלך יכולות להשתנות, ההיקפים שלך יכולים להשתנות. וגם בצורות משולשות אלה שיוצאות הוא "הולדת ונוס" של בוטיצ'לי, המציגה את גאגא כמובן בתפקיד ונוס - של טבע המשך אנרגיית החיים והמרדף וההנאה מהאסתטיקה ומהיופי. ועל הרצון להמשיך ולהתעלות". וויל גומפרץ מהמגזין NME כתב כי "זהו כריכה קלאסית. כשאתה מפרט את 100 הכריכות הטובות ביותר במאה ה-21, הוא יהיה ממש שם למעלה. טיפוגרפית הוא AA+, ויזואלית הוא AAA". מאוחר יותר, גאגא גם חשפה בעמוד הפייסבוק שלה כי "500,000 העותקים הפיזיים הראשונים של Artpop יהיו מעוצבים עם "LADY GAGA + ARTPOP" חתוך מנייר כסף מתכתי ורוד חם + נייר כסף. רשימת השירים הוצגה בסדרת פוסטים של מעריצים שגאגא צייצה מחדש עם תמונות של ציור קיר שצויר על ידי מעריצים מחוץ לאולפן הקלטות בלוס אנג'לס, שם הושלם Artpop ב-9 באוקטובר 2013. במקור, רישום השירים אמור היה להיחשף ב-29 בספטמבר 2013. בפוסט בטוויטר, גאגא אמרה כי היא מאחרת בגלל שני שירים שנלחמו על המקום השתים עשרה באלבום. בינואר 2014 אישר משרד התרבות הסיני את יציאתו של ארטפופ ללא צנזורה במדינה, מה שהפך את האלבום לראשונה שיצא לאקרנים במדינה לאחר שהתפרסם "ברשימה השחורה על ידי הממשלה למוזיקה בלתי הולמת" בשנת 2011. עם זאת, כדי להימנע ממחלוקת נוספת עם שחרורו, כריכת האלבום הסינית שונתה כך שתכלול את רגליה של גאגא מכוסות בגרביונים, כאשר הכדור הכחול הוגדל לכיסוי שדיה החשופים. ב-25 בדצמבר 2012, גאגא הכריזה על סרט תיעודי לאלבום בשם, "Life, The Creation of Artpop + You", אותו תיארה כמתנה למעריציה. את הסרט התיעודי ביים טרי ריצ'רדסון, משתף הפעולה הקודם בספר הצילום של גאגא "Lady Gaga x Terry Richardson", שלא פורסם בסופו של דבר. גאגא פתחה את טקס פרסי הווידאו קליפים של MTV לשנת 2013 בהופעה של "Applause", בה החליפה מספר תלבושות ופאות צבעוניות מהקריירה שלה בעבר. לאחר מכן השתתפה בפסטיבל אייטונס ב-1 בספטמבר 2013 והוציאה שירים חדשים מהאלבום לקהל של 5,000 איש. גאגא כינתה את ההופעה שלה "SwineFest" על שם אחד השירים, "Swine" במהלך האירוע. בביצוע השיר "Jewels n 'Drugs" הצטרפו לגאגא על הבמה הראפרים טו שורט, טוויסטה ו-T.I. השותפים בשיר. המופע הוקלט ומאוחר יותר נכלל בדיסק שני במהדורת הדלוקס של האלבום. ב-9 בספטמבר הופיעה גאגא עם הסינגל המוביל, "Applause" בתוכנית בוקר טוב אמריקה והייתה לבושה כדמויות מרובות מתוך הקוסם מארץ עוץ. קדימון לסרט מצ'טה קטלני, בו שיחקה גאגא את הדמות "הזיקית", יצא ב-4 באוקטובר והציג את גרסת האולפן האלטרנטיבית לשיר מתוך האלבום, "Aura". סרטון המילים של השיר, בבימויו של רוברט רודריגז, הועלה לחשבון ה-Vevo של גאגא חמישה ימים לאחר מכן, ובו מופיעות סצינות ודיאלוגים מתוך הסרט בין הדמויות. קטעים של השירים "G.U.Y.", "Artpop" ו-"Mary Jane Holland" מהאלבום פורסמו מעת לעת במהלך שבועיים בין התאריכים 14–28 באוקטובר. ב-24 באוקטובר נערכו מפגשי האזנה לקידום מכירות של האלבום בברלין, כאשר גאגא סיפקה ביצוע חי של השיר "Gypsy". לאחר מכן הופיעה ללא הודעה מוקדמת במועדון הלילה "G-A-Y" בלונדון כעבור יומיים וביצעה את "Venus", אשר במהלכו יצרה מחלוקת כשהתפשטה והייתה עירומה במהלך המופע. ב-27 באוקטובר ביצעה גאגא גם את "Venus" לצד "Do What U Want" בעונה העשירית של התוכנית האקס פקטור בממלכה המאוחדת. ההופעה עוררה מטח תלונות בפני ערוץ "ITV" ורשות התקשורת הבריטית על לבושה החשוף של גאגא ורקדניותיה. גאגא שבה לארצות הברית בשבוע שלאחר מכן להופעה עם "Dope" בטקס פרסי המוזיקה של יוטיוב והמשיכה להופיע עם שירים מהאלבום בתוכניות המופע של הווארד סטרן, סאטרדיי נייט לייב וטקס פרסי המוזיקה האמריקאית 2013 יחד עם הראפר אר. קלי. לילה לפני צאתו של האלבום, גאגא אירחה מסיבת שחרור עבור האלבום, שכונתה "ArtRave". אשר התקיימה במחסן גדול בחצר הצי של ברוקלין בניו יורק, וכללה מסיבת עיתונאים והופעה חיה. במהלך מסיבת העיתונאים, גאגא חשפה את "השמלה המעופפת הראשונה בעולם", ועבודות חדשות של צמד הצלמים ההולנדי אינז ואן למסוורדה ווינודה מטדין, במאי התיאטרון האוונגרדי רוברט וילסון, אמנית הפרפורמנס מרינה אברמוביץ' והאמן ג'ף קונס. גאגא ביצעה קונצרט המורכב מתשעה שירים מהאלבום, שהוזרם בשידור חי ב-Vevo ובהמשך שודר מחדש באמצעות שותפי הסינדיקציה של האתר. הוא זכה לביקורות חיוביות מצד מבקרים, שהחמיאו להופעתה ולהתלהבותה של גאגא. ספיישל הטלוויזיה השני של חג ההודיה של גאגא, "Lady Gaga and the Muppets Holiday Spectacular" (ליידי גאגא ומופע חג החבובות), שודר ב-28 בנובמבר, וכלל הופעות של השירים, "Artpop" עם אלטון ג'ון, "!Fashion" עם רופול ו-"Gypsy" עם קרמיט הצפרדע. הייתה לה קבלת פנים מעורבת, כאשר חלק מהמבקרים שיבחו את גאגא על היותה קשורה למופע, בעוד שאחרים היו מאוד ביקורתיים כלפיה בגין השימוש בספיישל החג כ-"כלי תדמיתי בלבד לאלבום". הופעותיה לקידום האלבום נמשכו בדצמבר עם הופעה בתוכנית הצ'אט הבריטית, "Alan Carr: Chatty Man", פסטיבל ה-"Jingle Bell Ball", והופיעה בגמר העונה החמישית של התוכנית "The Voice". ב-18 בפברואר 2014, גאגא ביצעה את "Artpop" בתוכנית "Tonight Show" בכיכובו של ג'ימי פאלון, וב-13 במרץ היא הופיעה בראש הפסטיבל "SXSW" ובצעה שירים נוספים מהאלבום. ההופעה של "Swine" קיבלה תגובה חריפה על הכללתה של אמנית הפרפורמנס מילי בראון, שהקיאה על גאגא בצבעים שונים כמטאפורה לאונס. "Applause" יצא כסינגל הראשון מתוך האלבום. בשל מספר הדלפות, הוא יצא לפני התאריך המתוכנן, ב-12 באוגוסט 2013. הסינגל החל להופיע בתחנות הרדיו המרכזיות בארצות הברית ב-19 באוגוסט 2013. הוא זכה לביקורות חיוביות מצד מבקרי המוזיקה, שמצאו אותו כ-"חזרה לעידן The Fame הידידותי למועדונים של גאגא". הוא נכנס לעשרת הראשונים במספר מדינות רבות, והגיע בשיאו למקום ה-4 בארצות הברית במצעד הבילבורד הוט 100. הקליפ המצורף של "Applause" הוקרן בבכורה בתוכנית בוקר טוב אמריקה ב-19 באוגוסט 2013, שצולם בלוס אנג'לס על ידי אינז ואן למסוורד ווינודה מטדין. השיר הוכתר כתואר פלטינה מרובעת על ידי איגוד תעשיית ההקלטות האמריקאי (RIAA) לאחר שמכר 4 מיליון עותקים בארצות הברית. ב־3 בספטמבר 2013, גאגא פתחה בסקרים בחשבונה ברשת טוויטר וביקשה מהמעריצים לעזור לה בבחירת הסינגל השני מהאלבום, כשהיא מציגה את האופציות לשירים, "Aura","Manicure", "Sexxx Dreams" ו-"Swine". היא חשפה בחודש לאחר מכן כי "Venus" נבחר לסינגל השני, אם כי הפופולריות של "Do What U Want" בשיתוף אר. קלי הובילה לשחרורו כסינגל השני מהאלבום במקום. הוא זכה לתגובה חיובית בדרך כלל מצד המבקרים, שהחמיאו למקהלתו ומצאו שהוא להיט רדיו פוטנציאלי. השיר הגיע לשיא בין עשרת הראשונים במדינות מסוימות, כולל הממלכה המאוחדת, איטליה ודרום קוריאה, כמו גם נכנס ל-20 המובילים במדינות רבות אחרות, כולל גרמניה, שוודיה וארצות הברית. גרסת אולפן חלופית ל-"Do What U Want", שם מוחלפים הקולות המקוריים של קלי בפסוקים חדשים ששרה כריסטינה אגילרה, פורסמה ב-1 בינואר 2014. ב-11 בינואר 2019, הודיעה גאגא על הסרת השיר מכל שרתי המוזיקה והוצאתו מן האלבום בעקבות החשדות בפדופיליה והתעללות כלפי נשים מצד אר. קלי. מהאלבום יצאו כ-2 סינגלים שיווקים, "Venus" ב-28 באוקטובר 2013 ו-"Dope" ב-4 בנובמבר 2013. "Dope" זכה להצלחה במצעדים והגיע למקום ה-8 במצעד הבילבורד הוט 100 ללא קידום רב ובחלק ממדינות אירופה נכנס גם כן לעשרת המובילים בעודו כובש שאת מצעדי ספרד והונגריה ובכך, הפך לסינגל השיווקי המצליח ביותר שלה עד כה. "G.U.Y.", יצא כסינגל השלישי והאחרון מהאלבום. הוא נכנס לתחנות הרדיו המרכזיות בארצות הברית ב-8 באפריל 2014 והייתה לו קבלת פנים מעורבת מצד מבקרי המוזיקה, חלקם מצאו אותו קליט ואחד המסלולים הבולטים של האלבום, ואילו אחרים מתחו ביקורת על הפקתו ועל מילותיו. השיר הופיע לראשונה במצעדים הרשמיים של מספר מדינות, אך ברובם לא הצליח להיכנס לעשירייה הראשונה. עם זאת, בישראל כבש את המקום הראשון במצעד מדיה פורסט ישראל. הוא לווה בקליפ שצולם בטירת הרסט בקליפורניה אותו ביימה גאגא, ושילב גם חלקים מהשירים "Artpop", "Venus" ו-"Manicure" מלבד הסינגל עצמו. ערך מורחב – ArtRave: The Artpop Ball בין 28 במרץ ל-7 באפריל 2014, גאגא ביצעה את מופעי הגמר באולם הנשפים המפורסם בניו יורק "Roseland Ballroom" לפני שנסגר לצמיתות. סבב ההופעות הקבוע שלה במקום, "Lady Gaga Live at Roseland Ballroom", הוכרז במקור עם ארבע הופעות, כאשר שלושה תאריכים נוספים נוספו מאוחר יותר עקב ביקוש פופולרי. כמחווה למקום הבמה עוטרה בשושנים, וגם תלבושותיה של גאגא כללו את נושא הוורדים. סבב ההופעות הקבוע זכה לביקורות חיוביות מצד מבקרי המוזיקה, שמצאו כי הוא מייצג טוב יותר את יכולותיה של גאגא כבדרנית מאשר הופעות הקידום הקומים שלה עבור האלבום. ההופעות נמכרו כאשר מחירי הכרטיסים היו מעל העלויות הממוצעות של הכרטיסים במקום, ושבעת התאריכים מכרו בסיומם כ-24,532 כרטיסים בסך הכל עם כ-1.5 מיליון דולר הכנסות. ב-4 במאי 2014, גאגא התחילה סיבוב ההופעות הרשמי לקידום האלבום בשם, "ArtRave: The Artpop Ball" שכלל כ-79 הופעות, 5 באסיה, 30 באירופה, 38 באמריקה הצפונית ו-6 באוקיאניה. ההופעה האחרונה של הסבב בפריז, צרפת, שודרה בשידור חי ברשת. מעצבי התלבושות והכוריאוגרפים של המופע שאפו לערוך מופע יחיד וצבעוני, וגופי התאורה תוכננו ליצור חוויה "חוויה נלהבת". הסבב זכה לשבחים רבים על ערכו הבידורי וכישוריה הקוליים של גאגא, אף על פי שקיבל ביקורת על רשימת השירים שכלל (כ-25 שירים, 13 מהאלבום), גרף כ-83 מיליון דולר מ-920,088 כרטיסים שנמכרו מתוך 74 ההופעות המדווחות במגזין בילבורד. ב-13 בספטמבר הסבב הגיע להופעה בישראל שבה גאגא ביצעה דואט עם הזמר טוני בנט מול קהל של מעל ל-30,000 צופים. המופע כולו זכה לביקורות משבחות, הכתב אסף נבו מאתר "Mako" קרא למופע "מצטיין" ולגאגא "הכוכבת הכי צבעונית ופרובוקטיבית ואחת הזמרות המצליחות שידע עולם הפופ בשנים האחרונות, ענתה על כל הציפיות במופע פופ קצבי, צבעוני, מרשים ולעיתים אף מרהיב, כאשר ביצעה את מיטב הלהיטים שלה שכולנו אוהבים". בשחרורו Artpop קיבל ביקורות מעורבת ממבקרי המוזיקה. באתר הביקורות Metacritic, הוא קיבל ציון של כ-61 נקודות מתוך 100 סך הכול שהתבססו על 30 ביקורות שונות. אדם מרקוביץ מהמגזין אנטרטיינמנט ויקלי, אמר כי "רוב שירי האלבום מהנים אבל שחוקים... האלבום לא עושה רושם כללי". ג'רי שרייבר, שכתב עבור העיתון USA Today סבר שהאלבום לא "מבדר באופן קבוע", והודה כי "גאגא יצרה את האלבום בעיקר למעריציה ולא למאזינים". סאל צ'ינקומני מהמגזין Slant, נתן לאלבום ביקורת חיובית ושיבח את הצלילים והמבנים שלו, בעוד שג'ייסון ליפשיץ מבילבורד "שיבח את המאמץ של גאגא בטוח ואמר "ברור לחלוטין שכול סנטימטר של כלי השיט שלה מתפתח ומחדש". הוא נתן לאלבום ציון של 4 כוכבים מ-5. בסקירה חיובית נוספת, עורך העיתון The Daily Beast, אמר כי "היו רגעים של גאוניות באלבום, שהיו ראויים לשיקול דעתו של פרס גראמי". רוברט קופסי מהאתר הבריטי Digital Spy אמר כי "לאלבום יש יותר שירים טובים מאשר רעים". הלן בראון, כותבת בדיילי טלגרף, מתחה ביקורת על בחירתה של גאגא בז'אנרים שונים באלבום אך עם זאת אמרה כי הוא "מעולה לריקודים". אילו קארין גאנץ ממגזין הרולינג סטון כינה אותו "אלבום מוזר של דיסקו סוער ומיני אך לא סקסי". כמה עיתונאים סברו שהתגובה המעורבת יותר של המבקרים בהשוואה ליצירותיה הקודמות של גאגא הייתה לא הוגנת ונבעה מהתמקדות בגאגא עצמה ולא רק בתכני האלבום. ניק מסיט מעיתון פורבס מתח ביקורת על מבקרי המוזיקה, גינה את ביקורותיהם והתמקד ב-"אומן על האמנות עצמה", והאשים אותם בכך ש-"התכופפו לאחור רק כדי להזכיר את כל השאר ולא את המוזיקה". הוא סיכם כי "Artpop, "מספק סטייה מבורכת ממבני המקהלה הסטנדרטיים, ובסופו של דבר הוא מאמץ נועז". אד פוטון ממגזין טיימס אמר כי "מבחינתי בעקבות אלבומה הקודם, Born This Way אלבום זה עדיף בהרבה". המבקר רוברט כריסטגאו, טען כי "תגובת הביקורת הייתה חסרת מושג", ובסופו של דבר כינה את Artpop כאלבום הכי מוערך של 2013. Artpop נכלל במספר רשימות אלבומי סוף שנה על ידי מבקרי מוזיקה שונים, במגזין הבילבורד הגיע למקום ה-14 במצעד 15 האלבומים הטובים ביותר של שנת 2013 ואמר כי על גאגא כי "מדובר בהצהרה של זמרת וכותבת שירים אשר רוצה להיות יותר מסתם אמנית פופ". Digital Spy כלל את האלבום במקום ה-21 ברשימת 30 האלבומים הטובים ביותר לשנת 2013 לצד Popjustice שמיקם אותו במקום ה-6 ברשימת 33 האלבומים הטובים ביותר של 2013 בטענה כי הוא "מדהים". Entertainment wise כלל אותו ברשימת סוף השנה בכותרת עשרת האלבומים הטובים ביותר וקרא לאלבום "מקורי וחדשני". עטיפת האלבום דורגה במקום ה-23 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex. Artpop הופיע לראשונה במקום הראשון במצעד הבילבורד 200, וזיכה את גאגא באלבומה השני בפסגה, ובנוסף הפך לאלבום הרביעי בגודלו במספר העותקים הגבוה ביותר בשבוע ליציאת אלבום בשנת 2013 של זמרת כאשר במקום הראשון, Beyoncé של ביונסה, במקום השני, Prism של קייטי פרי, ובמקום השלישי, Bangerz של מיילי סיירוס. בשבועו השני ירד למקום השמיני עם מכירות של 46,000 עותקים, בירידה של כ-82%. בשבועו השלישי, עלה למקום השביעי עם 116,000 עותקים כתוצאה מקידומיה של גאגא ליום "Black Friday". בהקשבה לשיטת מעקב מכירות האלבומים, "Nielsen SoundScan" האלבום מכר מעל 1,000,000 עותקים בארצות הברית נכון לאוקטובר 2017 והוכתר כתואר פלטינה על ידי RIAA. בעקבות הופעתה של גאגא בסופרבול LI בפברואר 2017, האלבום חזר למצעד למקום ה-174 לאחר מכירת 5,000 עותקים. בקנדה, האלבום נכנס לראשונה למיקום הראשון במצעד הרשמי עם כ-25,000 עותקים. ב-14 בנובמבר 2013 האלבום הוכתר כתואר פלטינה עבור מכירת 80,000 עותקים במדינה. ביום הראשון ליציאתו ביפן, נחשף כי האלבום מכר 18,109 עותקים ויכנס למקום השני במצעד האלבומים הרשמי. לאחר מכן מכר כ-58,493 עותקים והגיע וכבש את המצעד. Artpop נכנס גם לפסגת האלבומים בבריטניה עם מכירות של 65,608 עותקים בשבוע ליציאתו, מה שהופך את גאגא לאמנית הסולו השלישית בתולדות המצעד שמחזיקה בשלושה אלבומי אולפן ראשונים בפסגת המצעד ביחד עם סוזן בויל ואבריל לאבין. בשבועו השני ירד למיקום התשיעי עבור 15,948 עותקים. בהמשך האלבום הוסמך על ידי "איגוד תעשיית ההקלטות של בריטניה", לתואר אלבום זהב עם מעל 207,243 עותקים. באוסטרליה, Artpop הופיע ביציאתו במקום השני בטבלת האלבומים של המדינה עם מכירות של 15,685 עותקים, כאשר במקום הראשון שהה האלבום השמיני של הראפר אמינם, "The Marshall Mathers LP 2" שהגיע לפסגת המצעד עם מכירות של 20,096 עותקים. בצרפת, האלבום הגיע למקום השלישי במצעד הרשמי, ומכר מעל 60,000 עותקים שלאחר מכן הוסמך כתואר פלטינה. בשנת 2013, האלבום מכר ברחבי העולם מעל 2,300,000 מיליון עותקים, והפך לאלבום התשיעי הנמכר ביותר של השנה. נכון ליולי 2014, הוא מכר כ-2,500,000 מיליון עותקים בעולם. מכירות העותקים של האלבום בעולם הובילו לביקורות רעות שאומרות כי הוא לא עמד בציפיות המכירות של האלבומים הקודמים של גאגא שמכרו מעל ל-7 מיליון עותקים לפחות כול אחד. באוקטובר 2012, גאגא ראתה את האלבום כ-"קצת יותר מודרני" והזכירה את האפשרות לפצל אותו לתקליט של שני חלקים. הראשון יכיל את "השירים המסחריים", ואילו השני יכלול את "החומר הניסיוני". באוקטובר 2013, גאגא חשפה שיש לה "הרבה שירים למערכה השנייה". בחודש שלאחר מכן, היא הזכירה שוב את ה-"חלק 2", והעירה כי הוא עשוי לצאת לפני סיבוב ההופעות שלה בטענה כי "יהיה נחמד להשמיע את שני החלקים בסיבוב ההופעות", לאחר מכן דחתה את רעיונותיה הקודמים לפצל את האלבום לשני חלקים באומרה, "זה היה במהלך הקמת האלבום ואני אפילו לא הייתי בטוחה לגמרי למה Artpop התכוון עדיין". בראיון המרכזי שלה ל-"SXSW" אישרה גאגא כי Artpop עשוי לכלול יותר משני חלקים, וקבעה עוד כי המערכה השנייה של האלבום הושלמה אך לא מוכנה לשחרור. באפריל 2014, גאגא הצהירה כי "יש אפשרות חזקה" שהיא תוציא חלק נוסף של Artpop, אך תוכנית זו מעולם לא התממשה. באפריל 2021, לאחר שדי ג'יי וייט שאדו פרסם בדיחה באפריל על שחרורו של החלק השני של האלבום, מעריציה של גאגא עשו עצומה בבקשה להוצאתו. בעקבות הצלחת היוזמה הוא הציע להביא את העצומה ל-10,000 חתימות ואז ישלח לה אותה. לאחר שקיבל למעלה מ-20,000 חתימות תוך פחות מ-24 שעות, וייט שאדו פרסם בחשבון האינסטגרם שלו וסיפר על החוויה שלו בתקופת ההפקה שלו וכיצד הוא באמת שיתף אותה עם גאגא וטען כי "יש לה רגשות (כמו כל אדם נורמלי אחר) וזה היה עידן של תקופה קשה גם עבורה. אני בטוח שהיא תהיה בסדר לבחון אותו יום אחד ולבנות עליו כשהזמן יתאים". הוא הוסיף כי, "המשיכו להעביר את המסר שלכם לאחראים. יש לכם את הכוח, אל תוותרו". גאגא הגיבה לקמפיין המעריצים בטוויטר ואמרה: להכין את האלבום הזה היה כמו ניתוח לב, הייתי מיואשת, סבלתי מכאבים ושפכתי את ליבי למוזיקה אלקטרונית שנטרקה יותר מכל תרופה שיכולתי למצוא. התפרקתי אחרי שהוצאתי את האלבום הזה. תודה שחגגתם משהו שפעם הרגיש עבורי כמו הרס. תמיד האמנו שזה הקדים את זמנו. שנים אחר כך מתברר, לפעמים, אמנים יודעים. וכך גם אתם מפלצות קטנות. טפרים באוויר!" — גאגא מדברת על קמפיין המשך האלבום של מעריציה בטוויטר, אפריל 2021 לאחר ההכרה של גאגא בקמפיין "BuyARTPOPoniTunes#", הגיעה העצומה ל-53,500 חתימות באתר "Change.org" (נכון ל-10 באוגוסט 2021). והאלבום, Artpop החל לטפס במעלות מצעדי אייטונס ברחבי העולם והגיע למקום הראשון ב-18 מדינות, כולל צרפת ואיטליה, במקום השני בארצות הברית, ובמקום השלישי בממלכה המאוחדת. אתר האינטרנט הרשמי של Artpop (באנגלית) מידע על האלבום Artpop באתר MusicBrainz מידע על האלבום Artpop באתר AllMusic האלבום Artpop באתר Discogs האלבום Artpop באתר ספוטיפיי האלבום Artpop באתר דיזר האלבום Artpop באתר יוטיוב עידן בלאופלד, ‏האזינו לאלבום החדש של ליידי גאגא "ARTPOP", באתר ‏מאקו‏, 2 בנובמבר 2013 עמית קוטלר, ARTPOP: האשפה החדשה של ליידי גאגא, באתר ynet, 3 בנובמבר 2013 דור בביוף, לא לזה התגאגאנו: החדש של גאגא פשוט רע, באתר nrg מעריב, 11 בנובמבר 2013 "From One Direction's 'Midnight Memories' To Lady Gaga's 'ARTPOP' - The Best Albums Of 2013 (POLL) » Entertainmentwise". Entertainmentwise (באנגלית אמריקאית). 2017-06-09. נבדק ב-2017-10-05. "15 Best Albums of 2013: Critics' Picks". Billboard. נבדק ב-2017-10-05. Lady Gaga Promises "Fun, Dirty Dance Music" On ‘ARTPOP’, idolator, ‏2013-02-09 Brenna Ehrlich, Lady Gaga's ARTPOP Cover: Artist Jeff Koons Explains What It All Means, MTV News (באנגלית) Jocelyn Vena, Lady Gaga Lacks 'Maturity' On Next Album, MTV News (באנגלית) Pareles, Jon (2013-11-06). "Blurring Art, Artifice and Pop Culture (Published 2013)". The New York Times (באנגלית אמריקאית). ISSN 0362-4331. נבדק ב-2020-10-24. Lauren Musacchio, Lauren Musacchio, Gaga Producer: She Was a 'Glittery Mermaid' on 'Artpop', Rolling Stone, ‏2013-11-11 (באנגלית) Listen To Lady Gaga's Track-By-Track Explanation Of Artpop, 'Cause Maybe You Just Didn't Get It, Junkee, ‏2013-12-03 (באנגלית) Lady Gaga Lists New 'ARTPOP' Version Without R. Kelly, Billboard (באנגלית) Lady Gaga: ARTPOP - album review, Evening Standard, ‏2013-11-04 (באנגלית) Listen To Lady Gaga's Track-By-Track Explanation Of Artpop, 'Cause Maybe You Just Didn't Get It, Junkee, ‏2013-12-03 (באנגלית) Lady Gaga pens track in honour of Donatella Versace, The Telegraph Sal Cinquemani, Track Review: Lady Gaga, "Dope" (באנגלית) James Montgomery, Lady Gaga Rush-Releases 'Applause', MTV News (באנגלית) Lady Gaga reveals new album title 'ARTPOP', The Independent, ‏2012-08-08 (באנגלית) Sam Rigby, Lady Gaga confirms new single, reveals cover, Digital Spy, ‏2013-07-28 (באנגלית בריטית) Mike Ayers, Mike Ayers, 15 Things Gaga Revealed About 'Artpop', Rolling Stone, ‏2013-10-14 (באנגלית אמריקאית) Brenna Ehrlich, Lady Gaga's ARTPOP Cover: Artist Jeff Koons Explains What It All Means, MTV News (באנגלית) Why Lady Gaga's Album Cover Is Actually A World-Class Work Of Art, NME, ‏2013-10-08 (באנגלית בריטית) Jamie Harris, Lady Gaga reveals 'ARTPOP' tracklist, Digital Spy, ‏2013-10-10 (באנגלית בריטית) Tom Eames, Lady Gaga's ARTPOP for China release, Digital Spy, ‏2014-01-14 (באנגלית בריטית) Archive-Mary-J-DiMeglio, Lady Gaga's Gift To Fans: ARTPOP Doc In Works, MTV News (באנגלית) Lady Gaga Announces Terry Richardson Documentary on Twitter, Billboard (באנגלית) Margaret Lyons, Lady Gaga and Terry Richardson Are Publishing a Photo Book Together, Vulture (באנגלית אמריקאית) Brenna Ehrlich, Three Things Lady Gaga's VMA Performance Tells Us About ARTPOP, MTV News (באנגלית) Live review: Lady Gaga - The Monster-in-Chief takes a conceptual step, The Independent, ‏2013-09-02 (באנגלית) Lady Gaga – review, the Guardian, ‏2013-09-02 (באנגלית) Andre Paine, Lady Gaga, iTunes festival, Roundhouse - music review, www.standard.co.uk, ‏2013-10-01 (באנגלית) Neil Mccormick, ‏Lady Gaga, iTunes Festival, Roundhouse, review, The Telegraph, 2 September 2013 Lady Gaga Channels 'Wizard Of Oz' For 'Applause' Performance on 'GMA': Watch, Billboard (באנגלית) First Look! See Lady Gaga as La Chameleón in New Machete Kills Trailer, E! Online, ‏2013-05-23 R. J. Cubarrubia, R. J. Cubarrubia, Lady Gaga's New Song in 'Machete Kills', Rolling Stone, ‏2013-10-04 (באנגלית אמריקאית) Lady Gaga Releases "Aura" Music Video From Machete Kills—Watch Now!, E! Online, ‏2013-10-10 Jocelyn Vena, Lady Gaga Reveals What ARTPOP Means On Latest Album Tease: Listen Here, MTV News (באנגלית) Lady Gaga’s "Mary Jane Holland": Hear A Two-Minute Preview, idolator, ‏2013-10-29 Brenna Ehrlich, Lady Gaga Slows Down For Sincere 'Gypsy' Premiere, MTV News (באנגלית) VIBE, VIBE, Lady Gaga Strips Naked At London Nightclub (NSFW), VIBE.com, ‏2013-10-27 (באנגלית אמריקאית) Home | Lady Gaga - Official UK Website, web.archive.org, ‏2011-07-19 Mayer Nissim, Ofcom clears Lady Gaga X Factor routine, Digital Spy, ‏2013-12-17 (באנגלית בריטית) Lady Gaga's 'X Factor U.K.' Performance Ignites Hundreds of Complaints, Billboard (באנגלית) Lady Gaga, R. Kelly To Perform 'Do What U Want' At American Music Awards, Billboard (באנגלית) Zayda Rivera, Lady Gaga hosts ‘Saturday Night Live,’ plays future self without fame or applause, nydailynews.com Listen to Lady Gaga on Howard! | HowardStern.com, web.archive.org, ‏2013-11-12 Amy Phillips, Lady Gaga's artRave: The Beginning of the End of the Extravagant Album Launch?, Pitchfork (באנגלית אמריקאית) Todd Spangler, Todd Spangler, Vevo to Live-Stream Lady Gaga Concert Exclusively on Nov. 10, Variety, ‏2013-11-08 (באנגלית אמריקאית) Marissa G. Muller, Marissa G. Muller, Lady Gaga Shows Off Flying Dress at 'ArtRave', Rolling Stone, ‏2013-11-11 (באנגלית אמריקאית) Lady Gaga's artRAVE Party: 'ARTPOP' Performance, Flying Dress & Costumes Galore, Billboard (באנגלית) Lady Gaga’s Art Rave — a Pop Artist in Search of Something Bigger, Vulture (באנגלית אמריקאית) 'Lady Gaga & the Muppets' Holiday Spectacular' react: A fun commercial, EW.com (באנגלית) Mark Graham 12/7/2013, Five Memorable Moments From Lady Gaga & The Muppets' Holiday Spectacular, VH1 News Lady Gaga Recruits Elton John, RuPaul for Muppets Thanksgiving Special, Billboard (באנגלית) Lady Gaga And The Muppets' Holiday Spectacular, TV Club (באנגלית אמריקאית) Charley Rogulewski, Charley Rogulewski, Lady Gaga Wears An iPad Like You Wear A T-Shirt, Boycotts Sochi Olympics, VIBE.com, ‏2013-12-07 (באנגלית אמריקאית) News - Entertainment, Music, Movies, Celebrity, MTV News (באנגלית) Facebook, Twitter, Show more sharing options, Facebook, Twitter, Christina Aguilera and Lady Gaga get lovey-dovey on 'The Voice', Los Angeles Times, ‏2013-12-18 (באנגלית אמריקאית) Watch Lady Gaga Perform "ARTPOP" On ‘Tonight Show Starring Jimmy Fallon’, idolator, ‏2014-02-19 Gavin Edwards, Gavin Edwards, Gaga Stages Art-Puke Spectacle at SXSW, Rolling Stone, ‏2014-03-14 (באנגלית אמריקאית) BANG Showbiz March 15, 2014UPDATED: March 15, 2014 19:34 Ist, Lady Gaga's new antics, gets vomited on during SXSW show, India Today (באנגלית) Lady Gaga's "Vomit Artist" Defends Throwing Up Onstage: "My Performance Does Not Promote Eating Disorders", E! Online, ‏2014-03-18 Lady Gaga Reveals More 'ARTPOP' Details: Music Video, App, Possible 'Applause' Lyrics, Billboard (באנגלית) Top 40/M Future Releases | Mainstream Hit Songs Being Released and Their Release Dates..., All Access (באנגלית) Lady Gaga’s "Applause": Review Revue, idolator, ‏2013-08-12 Gold & Platinum, RIAA (באנגלית אמריקאית) Lady Gaga Reveals Second 'ARTPOP' Single, 'Venus', Billboard (באנגלית) Lady Gaga's 'Do What U Want' Change-Up: The Big Bet On Her R. Kelly Duet, Billboard (באנגלית) Lady Gaga's 'Do What U Want' Hits The Web: Listen, Billboard (באנגלית) Fallon, Kevin (2013-10-21). "Lady Gaga and R. Kelly's 'Do What U Want' Is Pure Pop Heaven". The Daily Beast (באנגלית). נבדק ב-2021-04-17. GAON DOWNLOAD CHART | gaon music chart, web.archive.org, ‏2013-11-11 italiancharts.com - Lady Gaga feat. R. Kelly - Do What U Want, italiancharts.com Lady Gaga | full Official Chart History | Official Charts Company, www.officialcharts.com Lorde's 'Royals' Crowns Hot 100 For Fifth Week, Billboard (באנגלית) swedishcharts.com - Lady Gaga feat. R. Kelly - Do What U Want, swedishcharts.com Offizielle Deutsche Charts - Offizielle Deutsche Charts, www.offiziellecharts.de Do What U Want (feat. Christina Aguilera) - Single by Lady Gaga (באנגלית אמריקאית), נבדק ב-2021-04-17 Lady Gaga Teases R. Kelly Collaboration 'Do What U Want', Rap-Up (באנגלית אמריקאית) Single (track) Top 40 lista - Hivatalos magyar slágerlisták, web.archive.org, ‏2020-04-05 Lorde's 'Royals' Leads Hot 100, Lady Gaga's 'Dope' Debuts At No. 8, Billboard (באנגלית) Lady Gaga: ARTPOP, Music (באנגלית אמריקאית) Stewart, Allison (2013-11-11). "Lady Gaga's 'Artpop' doesn't live up to its avant-garde ambitions". Washington Post (באנגלית אמריקאית). ISSN 0190-8286. נבדק ב-2021-04-17. Lady Gaga's 'G.U.Y.' video resurrects Michael Jackson: Watch it here, EW.com (באנגלית) Brian Mansfield, Lady Gaga to close Roseland Ballroom, USA TODAY (באנגלית אמריקאית) Lady Gaga Unveils ARTPOP Ball North American Tour, Billboard (באנגלית) Lady Gaga Closes Roseland Ballroom: Concert Review, The Hollywood Reporter, ‏2014-04-08 (באנגלית) James Montgomery, Lady Gaga At Roseland: The Pop Powerhouse Returns, MTV News (באנגלית) Lady Gaga live at New York's Roseland Ballroom: Dispatches from the edge of glory, EW.com (באנגלית) Jesse Lawrence, Lady Gaga Tickets At Roseland Are Below Average Prices For Rest Of ARTPOP Ball Tour, Forbes (באנגלית) Lady Gaga Concludes Her ‘Artpop’ Tour With a Sprawling Paris Show, Spin, ‏2014-11-25 Lady Gaga Inside the artRAVE: theChoreography (Episode 1), נבדק ב-2021-04-17 Lady Gaga Launches ArtRave Tour With Clay Paky Fixtures, LiveDesignOnline (באנגלית) Lady Gaga will soon be in Dubai, so what can fans expect of her show?, The National, ‏2014-08-24 (באנגלית) Debra Kamin, Lady Gaga’s color-drenched love fest is perfect boost after summer rocket war, www.timesofisrael.com (באנגלית אמריקאית) Rolling Stones & Lady Gaga Wrap Up Their Tours on Top, Billboard (באנגלית) המפורסמים מבלים בהופעה של ליידי גאגא בישראל, באתר וואלה, 14 בספטמבר 2014 אסף נבו, ‏מפלצת בירקון: ליידי גאגא הצטיינה במופע בפארק, באתר ‏מאקו‏, 13 בספטמבר 2014 CNN, By Breeanna Hare,. "Lady Gaga spews forth: This is no act - CNN". CNN. נבדק ב-2017-12-23.{{cite news}}: תחזוקה - ציטוט: extra punctuation (link) ARTPOP by Lady Gaga, נבדק ב-2017-12-23 "ARTPOP". EW.com (באנגלית). נבדק ב-2017-12-23. "Review: Lady Gaga's 'Artpop' bursts with disco energy". USA TODAY (באנגלית). נבדק ב-2017-12-23. "Lady Gaga: Artpop | Album Review | Slant Magazine". Slant Magazine (באנגלית אמריקאית). נבדק ב-2017-12-23. "Lady Gaga, 'ARTPOP': Track-By-Track Review". Billboard. נבדק ב-2017-12-23. Fallon, Kevin (2014-12-05). "10 Biggest Grammy Award Snubs and Surprises: Meghan Trainor, Miley Cyrus & More". The Daily Beast. נבדק ב-2017-12-23. "Lady Gaga's 'ARTPOP': The verdict". Digital Spy (באנגלית). 2013-11-06. נבדק ב-2017-12-23. The Consensus Has Consequences, The Barnes & Noble Review, ‏2014-01-24 From One Direction's 'Midnight Memories' To Lady Gaga's 'ARTPOP' - The Best Albums Of 2013 (POLL) » Entertainmentwise, Entertainmentwise, ‏2017-06-09 (באנגלית) The 50 Best Pop Album Covers of the Past Five Years, Complex (באנגלית) "Lady Gaga Scores Second No. 1 Album With 'ARTPOP'". Billboard. נבדק ב-2017-10-07. "It's Official: Beyonce Makes History With Fifth No. 1 Album". Billboard. נבדק ב-2017-10-07. "Lady Gaga's ARTPOP Suffers Second-Week Chart Drop, Eminem Back On Top". MTV News (באנגלית). נבדק ב-2017-10-07. "One Direction Scores Historic Third No. 1 Album on Billboard 200 Chart". Billboard. נבדק ב-2017-10-07. "Gold & Platinum - RIAA". RIAA (באנגלית אמריקאית). נבדק ב-2017-10-25. "Ed Sheeran's 'Shape' Tops Hot 100, Lady Gaga's 'Reasons' Returns at No. 4". Billboard. נבדק ב-2017-10-07. "Gold/Platinum - Music Canada". Music Canada (באנגלית אמריקאית). נבדק ב-2017-10-07. Eminem Week Two Sales Beat Lady Gaga Week One - Noise11.com, www.noise11.com (באנגלית) Lady Gaga - Artpop, www.chartsinfrance.net "Lady Gaga dazzles fans with fun, solid show". The Buffalo News (באנגלית אמריקאית). 2014-07-07. נבדק ב-2017-10-07. "ARTPOP 'to sell less than Born This Way'". Digital Spy (באנגלית). 2013-11-14. נבדק ב-2017-10-07. "Lady Gaga's ARTPOP sort of flopped". Consequence of Sound (באנגלית אמריקאית). 2013-11-20. נבדק ב-2017-10-07. Rytlewski, Evan. "2013 in music: The year of endless controversy". Music (באנגלית אמריקאית). נבדק ב-2017-10-07. Music Industry Losers 2013: Lady Gaga, Rock, iTunes Store, www.forbes.com James Montgomery, Lady Gaga May Release Two 'Volumes' Of ARTPOP, MTV News (באנגלית) Lady Gaga Teases Plans For Second Volume Of 'ARTPOP' Before Her Next Tour, Capital (באנגלית) Lady Gaga: Keynote | Music 2014 | SXSW, נבדק ב-2021-04-17 Lady Gaga Wants 'ARTPOP' Sequel Out 'Soon', Billboard (באנגלית) Lady Gaga producer reveals 'ARTPOP' era left him 'broken,' teases 'Act II' songs, EW.com (באנגלית) Sign the Petition, Change.org (באנגלית אמריקאית) Lady Gaga addresses fans boosting 'ARTPOP' up the iTunes chart as 'Act II' petition surges, EW.com (באנגלית) Emily Blake, Billboard Music Awards 2014: Full Winners List, MTV News (באנגלית) Google Translate, translate.google.com Lady Gaga - Artpop, www.chartsinfrance.net gaon chart, ‏2017-03-29 https://twitter.com/chartsladygaga/status/1078003688126513155/photo/1, Twitter Artpop (Deluxe Edition) | CD & DVD Music, Music Genres, Pop/Rock : JB HI-FI, web.archive.org, ‏2013-11-13 Apple Music, music.apple.com ARTPOP (Deluxe Edition), www.universal-music.de (בגרמנית) LADY GAGA | ARTPOP | Diskografie, web.archive.org, ‏2013-10-30 Apple Music, music.apple.com ARTPOP, 2014, נבדק ב-2021-04-20 ARTPOP, 2013, נבדק ב-2021-04-20 Lady Gaga - Art Pop- CD - IBS, web.archive.org 嘎嘎小姐:流行艺术(CD), נבדק ב-2021-04-20 ARTPOP, www.universal-music.de (בגרמנית) JB Hi-Fi - Australia's Largest Home Entertainment Retailer, JB Hi-Fi (באנגלית) Artpop Explicit Lyrics, www.amazon.com